La festivitat de la Comunitat Valenciana es viurà a Burjassot amb les tradicionals calderes d’arròs amb fesols i naps
2025-07-24

La festivitat de tots els valencians, el 9 d’Octubre, dia de la Comunitat Valenciana, ajuntarà tradició i ganes de passar-s’ho bé a Burjassot, ja que el municipi viurà aquest dia tan especial des de primera hora del matí amb els jocs tradicional de l’Entitat Cultural Valenciana El Piló, els inflables per als més xicotets de la casa i les tradicionals calderes d’arròs amb fesols i naps, que es cuinaran en la Pineda de la Casa de Cultura, i que podrà degustar tot el poble.

La Comissió de Festes de Sant Roc 2017, comptant amb el patrocini de l’Ajuntament de Burjassot, a través de la Regidoria de Festes, dirigida per Manuel Pérez Menero, ja ho té tot preparat perquè aqueix dia el típic plat valencià siga el dinar de tots els veïns de Burjassot. Des de la Clavaria i la Regidoria recorden a tots els veïns que vagen a gaudir d’aquest deliciós plat que han d’acudir a la Pinada amb plat i coberts per poder degustar-la.

A partir de les 12 hores es podrà començar a gaudir de les activitats de la jornada amb els inflables per als més xicotets de la casa que també tindran l’oportunitat de conéixer els jocs d’antany de la mà de l’equip de Jocs Tradicionals d’El Piló i una manera diferent de jugar al futbol amb l’Associació de Fútbol Mesa Burjassot (FMB).

Una mica abans de les 14 hores, i com és tradició, es portarà una de les calderes a la Llar Sequera i després d’aquesta visita, començarà el repartiment d’arròs en la pròpia Pinada de la Casa de Cultura, en la qual se situaran taules i cadires perquè totes les persones que vulguen degustar aquest ric plat puguen fer-ho portant, com s’ha assenyalat, el seu plat i els seus coberts.

A més de l’Entitat Cultural Valenciana El Piló i de FMB, també van a col·laborar en el desenvolupament i la celebració del 9 d’Octubre a Burjassot, l’Agrupació de Falles, les Clavariesses de la Mare de Déu de la Cabeza i de l’Encuentro 2017, les Festes de Capità Uribarry, 613 Vivendes i Santa Gemma, l’AV Mestre Lope i l’Associació Cultural Andalusa Al-Andalus 25 Burjassot.